Diari Oficial de la Generalitat Valenciana


Sumari del DOGV 5917, del 19-12-2008 (2008/14660)

RESOLUCIÓ de 2 de setembre de 2008, de la Direcció General per al Canvi Climàtic, per la qual s'atorga a l'empresa Colorantes Cerámicos Lahuerta, SL l'autorització ambiental integrada per a una indústria de fabricació de colors ceràmics al terme municipal de Manises.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5917

Data del DOGV
:   19-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14869


Data del document
:   02-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Manises
    * ceràmica
    * empresa privada

RESOLUCIÓ de 2 de setembre de 2008, de la Direcció General per al Canvi Climàtic, per la qual s'atorga a l'empresa Colorantes Cerámicos Lahuerta, SL l'autorització ambiental integrada per a una indústria de fabricació de colors ceràmics al terme municipal de Manises. [2008/14019]  
Vistos els documents que es troben en l'expedient 185/06 IPPC, instruït a instàncies de l'empresa Colorantes Cerámicos Lahuerta, SL, a fi d'obtenir l'autorització ambiental integrada per a una instal·lació de fabricació de colors ceràmics, s'emet aquesta resolució de conformitat amb els següents  
Antecedents de fet  
Primer. Amb data 5 de desembre de 2006, José Lahuerta Mora, en representació de l'empresa Colorantes Cerámicos Lahuerta, SL, amb CIF B-46138137, i amb emplaçament al carrer Balmes, 27 de Manises (València), presenta en el Registre General de la Conselleria de Territori i Habitatge una sol·licitud d'autorització ambiental integrada per a l'activitat de fabricació de colors ceràmics, que es detalla en l'annex I.  
A la sol·licitud s'adjunta una còpia compulsada de la sol·licitud de l'informe de compatibilitat urbanística presentada en l'Ajuntament de Manises amb data 23 de novembre de 2005.  
Segon. Amb data 16 de gener de 2007, la Conselleria comunica a l'empresa l'admissió a tràmit de la sol·licitud i es remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb data 22 de febrer de 2007 es rep un informe emés pel Departament d'Urbanisme de l'Ajuntament de Manises pel qual sol·licita al promotor que complete la documentació presentada inicialment. A l'esmentat informe s'adjunta un altre de data 25 de gener de 2007, emés per l'arquitecte tècnic municipal sobre l'adequació al planejament municipal de l'activitat. S'informa que «l'emplaçament proposat per a l'activitat està classificat i qualificat pel Pla general d'ordenació urbana de Manises com a sòl urbà, industrial de l'aeroport. L'edifici s'ajusta a les determinacions del pla general. (...) L'activitat proposada és compatible, en l'emplaçament proposat, amb els usos permesos pel Pla general d'ordenació urbana de Manises i per l'ordenança municipal d'indústria i activitats com també amb les específiques del polígon industrial on es pretén ubicar la instal·lació, sempre que s'ajuste a les limitacions establides en l'article 7.32. Condicions particulars dels usos, modificació puntual núm. 8 del PGOU de Manises.»  
Quart. Amb data 22 de juny de 2007 el promotor presenta documentació a requeriment d'aquesta Conselleria.  
Cinqué. Amb data 28 d'agost de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 27 del Decret 127/2006 (DOCV 20.09.2006), que desplega la Llei 2/2006, de 5 de maig, de prevenció de la contaminació i qualitat ambiental i se'n publica l'anunci en el Diari Oficial de la Comunitat Valenciana (DOCV núm. 5586).  
Durant aquest període no es presenten al·legacions al projecte ni a aquesta Conselleria ni a l'Ajuntament de Manises. En l'expedient consta el certificat de la informació pública.  
Sisé. Amb data 21 de novembre de 2007 el promotor aporta documentació a requeriment d'aquesta Conselleria.  
Seté. Transcorregut el termini d'informació pública se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Vuité. Amb data 12 de febrer de 2008 es rep un informe de l'Entitat de Sanejament d'Aigües, amb condicions que es recullen en aquesta resolució.  
Nové. Amb data 10 de març de 2008 el promotor presenta documentació a requeriment d'aquesta Conselleria.  
Deu. Amb data 27 de març de 2008 es rep un informe de l'Ajuntament de Manises, en el qual assenyala, respecte a la instal·lació de subministrament i emmagatzemament de combustible (gasoil) per a vehicles de la flota i carretons, que el promotor n'haurà de sol·licitar la llicència i justificar el compliment de l'ordenança municipal d'indústria i activitats, del PGOU de Manises; i de l'ordenança municipal d'aparcament, tallers i estacions de serveis (BOP núm. 223 de 19.09.2006). Així mateix, s'emet un informe favorable respecte al compliment de la Llei 7/2002 d'acústica, l'ordenança municipal d'aigües residuals i la resta de normativa aplicable.  
Onze. Amb data 25 de març de 2008, el promotor presenta còpies compulsades del permís d'abocament resolt per l'Ajuntament de Manises a l'efecte que es considere emés el certificat de connexió d'abocaments.  
Dotze. Amb data 27 de maig es rep un informe de la Confederació Hidrogràfica del Xúquer en sentit favorable sobre la inexistència d'abocaments al domini públic hidràulic, condicionat al compliment de diverses prescripcions que s'han inclòs en aquesta autorització.  
Tretze. Amb data 8 de juliol de 2008 el promotor presenta una còpia de l'escrit que ha presentat en l'Ajuntament de Manises pel qual comunica que s'ha buidat el depòsit de gasoil i s'ha comunicat la baixa al Servei Territorial d'Indústria. Conseqüentment, amb data 8 de juliol de 2008, se sol·licita un informe a l'Ajuntament de Manises en matèria de les seues competències.  
Amb data 10 de juliol de 2008 l'Ajuntament de Manises informa que el promotor ha esmenat les deficiències detectades en el projecte i que les instal·lacions de l'activitat s'adeqüen a l'article 29 del Decret 127/2006.  
Així mateix, s'han incorporat a l'expedient els informes emesos pel Servei de Residus Industrials, el Servei de Residus Urbans i el Servei de Protecció de l'Ambient Atmosfèric.  
Catorze. Amb data 23 de juliol de 2008 es realitza el tràmit d'audiència a l'interessat.  
Quinze. Amb data 29 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 185/06 IPPC de sol·licitud d'autorització ambiental integrada, promoguda per Colorantes Cerámicos Lahuerta, SL.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 4.2.e de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel que s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
  
\* \* \* \* \*  
  
\* \* \* \* \*  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Colorantes Cerámicos Lahuerta, SL l'autorització ambiental integrada per a les instal·lacions destinades a la fabricació de colors ceràmics, que s'ha de desenvolupar a la planta situada a Manises (València), referent al Projecte bàsic per a autorització ambiental integrada, de data 20 de novembre de 2006, visat per l'Il·lustre Col·legi Oficial de Químics de la Comunitat Valenciana amb data 29 de novembre de 2006 i subscrit per Vicente Lázaro Soriano, la qual queda inscrita en el Registre General d'Instal·lacions IPPC de la Comunitat Valenciana amb el número 317-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades   
Els focus descrits en la documentació i que, per tant, s'autoritzen són els següents:  
(1) Queda exclòs de mesurament de contaminants.  
Els valors límit d'emissió per a focus canalitzats i la periodicitat de controls per ECMQA seran els següents:  
  
(1) Límits BREF Speciality Inorganic Chemicals  
(2) Disposició addicional primera del Decret 127/2006  
S'exclouen d'aquesta autorització els focus emissors de contaminació no sistemàtica, els dels equips utilitzats per a la investigació, desenvolupament i experimentació de nous productes i processos, i els dels serveis d'aigua calenta sanitària i calefacció de les instal·lacions. Aquests últims es regiran per la seua normativa específica i no existirà l'obligació de realitzar mesuraments periòdics de les seues emissions contaminants.  
S'haurà de presentar còpia de les fitxes del registre industrial on conste la baixa del forn FIB II núm. 1, que actualment està fora de servei.  
1.2. Control de les emissions  
1.2.1. Sistemes de depuració de partícules  
A fi d'evitar l'emissió difusa de pols, s'han de dur a terme les mesures següents:  
- Instal·lacions d'emmagatzemament tancades.  
- Tancament i despolvorització dels sistemes de transport de materials pulverulents que tinguen la consideració de focus de contaminació sistemàtica.  
1.2.2. Condicions de presa de mostres i expressió de resultats  
- Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
- La temperatura dels gasos en el punt de mostratge serà preferiblement menor de 200ºC i s'haurà de garantir que en cap cas supere els 300ºC.  
- Les mesures s'han de realitzar en condicions normals d'operació de les instal·lacions, registrant els paràmetres que les determinen, i s'han de cobrir totes les diferents tipologies o grups de productes que es fabriquen en cada instal·lació.  
- Les concentracions mesurades sempre estaran referides a condicions normals de pressió i temperatura (101,3 kPa, 273 K), en base seca i per a un contingut de O2 del 15%.  
- Les mesures de fluor es realitzaran amb sondes de tefló o material teflonat o d'un material resistent a l'atac àcid, d'acord amb la norma ISO 15.713:2006.  
2. Soroll   
S'hauran d'adoptar les mesures necessàries per a complir amb el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són els següents, sempre que el règim de funcionament de la instal·lació siga el mateix en el període diürn i nocturn:  
  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments  
3.1. Aigües residuals industrials, sanitàries i pluvials  
Disposa de xarxa d'aigües residuals sanitàries, xarxa d'aigües residuals industrials i xarxa d'aigües pluvials. No són xarxes separadores sinó que estan connectades. L'arqueta de registre i el punt d'abocament, que està connectat a la xarxa de clavegueram municipal, són comuns.  
Les aigües residuals de l'activitat industrial procedeixen del rebuig d'aigua que es produeix en les bombes de buit, neteja dels bombos i les mescladores. S'aboquen al clavegueram municipal, després de depuració prèvia, a través de diverses arquetes de decantació. El material retingut en aquestes arquetes és retirat i gestionat externament per un gestor autoritzat.  
Les aigües pluvials procedents d'escolaments estan connectades a la xarxa de clavegueram municipal a través de la xarxa d'aigües residuals industrials.  
En l'expedient consta la concessió de permís d'abocament de l'Ajuntament de Manises a la xarxa de clavegueram d'aquest terme municipal de les aigües residuals generades en la instal·lació.  
S'hauran de complir totes les condicions establides en l'ordenança municipal d'aigües residuals (BOP núm. 134 de 7/04/2002) i la resta de normativa aplicable.  
Es garantirà la inexistència d'abocament d'aigües residuals, industrials i domèstiques a domini públic hidràulic (abocament zero).  
3.2. Altres condicions  
L'empresa haurà d'adoptar i executar mesures correctores oportunes per tal de mantenir els abocaments sota els límits establits.  
La Confederació Hidrogràfica del Xúquer emet un informe favorable sobre la gestió de les aigües residuals, amb les prescripcions següents:  
1. El titular haurà de mantenir tots els abocaments de les aigües industrials, sanitàries i pluvials generats per la seua activitat connectats a la xarxa de clavegueram, sense que existisca cap sistema d'alleugeriment capaç de generar abocament directe o indirecte a domini públic hidràulic i haurà de presentar, davant de l'òrgan competent per a l'atorgament de l'autorització ambiental integrada, el certificat de connexió dels abocaments d'aigües residuals emés pel titular de la xarxa de sanejament.   
  
\* \* \* \* \*  
2. Es recorda que, d'acord amb l'article 100 del Text refós de la llei d'aigües (Reial decret legislatiu 1/2001 de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa» i s'incoarà, si s'escau, un expedient sancionador per infracció tipificada en la lletra f) de l'article 116 de l'esmentada llei.  
3. Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie de manera que no es puga produir la contaminació de les aigües pluvials, les quals seran recollides i eliminades per sistemes que asseguren la no-alteració de les seues característiques qualitatives i la innocuïtat del seu abocament al domini públic hidràulic, si s'escau.  
4. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
Segons l'informe de l'Entitat de Sanejament d'Aigües (EPSAR), l'empresa haurà d'establir el següent pla d'autocontrols analítics de les seues aigües residuals, en el qual es caracteritzaran els següents paràmetres, amb la periodicitat indicada:  
En tots els casos les mostres seran integrades durant 24 hores i es prendran en l'arqueta de registre. Les anàlisis seran efectuades per un laboratori homologat, entenent per aquests els corresponents a empreses col·laboradores dels organismes de conca en matèria de control d'abocaments, tal com estableix l'Ordre 985/2006 del Ministeri de Medi Ambient.  
Els resultats de l'esmentada anàlisi es remetran a l'Entitat Pública de Sanejament d'Aigües Residuals de la Comunitat Valenciana, amb la periodicitat establida en el pla d'autocontrol, juntament amb l'acta de presa de mostres del laboratori. El cost econòmic associat a aquestes operacions anirà per compte de l'empresa sol·licitant.  
  
\* \* \* \* \*La duració d'aquests controls analítics estarà determinada pel manteniment dels valors de l'abocament dins dels límits i condicions establides en la corresponent resolució. L'EPSAR determinarà la variació de la freqüència dels controls i, si s'escau, la seua finalització.  
Els abocaments hauran de complir en tot moment els límits de contaminants reflectits en la corresponent ordenança municipal reguladora dels abocaments a la xarxa de clavegueram municipal o, si no n'hi ha, en el model d'ordenança d'abocaments de l'Entitat de Sanejament d'Aigües (EPSAR).  
4. Protecció del sòl i de les aigües subterrànies  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl requerit en l'article 3.1 del Reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 de l'esmentat reial decret.  
Així mateix, el titular de l'activitat està obligat al que disposa el punt 5 de l'article 3 del RD 9/2005, en el cas que en l'emplaçament s'ubique una activitat diferent de l'actual o canviara l'ús del sòl i també a allò contingut en l'article 8 del mateix reial decret referit a la publicitat registral.  
No s'ha de realitzar cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
5.1. Producció de residus   
S'autoritza l'empresa Colorantes Cerámicos Lahuerta, SL per a la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu, detallat en l'annex I, siga de l'entorn de 76 t/any de colors ceràmics i 31 t/any de composicions.   
El centre productiu Colorantes Cerámicos Lahuerta, SL està inscrit en el Registre de Petits Productors de Residus Perillosos de la Comunitat Valenciana, d'acord amb el que estableix l'article 46 de la Llei 10/2000, de 12 de desembre, de residus de la Comunitat Valenciana.   
S'haurà d'aportar en el termini de tres mesos el document d'acceptació del residu 150202\* draps i absorbents contaminats, emés per un gestor autoritzat. Aquest document ha de ser original o còpia compulsada i ha d'estar vigent i segellat pel gestor.  
Els residus podran ser emmagatzemats durant un període igual o inferior a un any, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període.   
L'emmagatzemament temporal de residus perillosos es farà en una àrea separada i delimitada, segregant-los per tipus de residu, haurà d'estar convenientment senyalitzat i es realitzarà en un lloc cobert, de manera que no puga entrar aigua de pluja, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions es comunicarà a la Direcció General per al Canvi Climàtic.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Les autoritzacions i resta de requisits establits en la legislació vigent en matèria d'envasos i residus d'envasos, i de manera especial el que estableix el RD 782/1998, no queden derogades per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, juntament amb les dades d'identificació, hauran de figurar les següents:  
- Causes de l'incident.  
- Hora en què es va produir i la seua duració.  
- Característiques de l'emissió o abocament.  
- Mesures correctores adoptades.  
- Hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14643:2004.  
Així mateix, quan es determine el cessament de l'activitat s'han de desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desplega el Reglament per al desenvolupament de l'esmentada llei.  
La indústria i les seues instal·lacions s'hauran d'ajustar a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
8. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 2 de setembre de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Colorants Cerámicos Lahuerta, SL és una indústria existent dedicada a la fabricació de colors ceràmics, amb emplaçament al carrer Balmes, 27 del polígon industrial l'Aeroport de Manises (València).  
La capacitat de producció és de 300 t/any de colors ceràmics i 150 t/any de composicions.  
Les instal·lacions productives es componen de diverses naus industrials adossades que es troben tancades, excepte un petit pati central descobert en el qual no es desenvolupa cap activitat productiva.  
El procés s'inicia amb un control de qualitat fisicoquímica de totes les matèries primeres que s'han d'utilitzar i, una vegada avaluades positivament, es dosifiquen segons la formulació de cada un dels productes.  
A continuació, es mesclen els components. Si es tracta d'una composició ceràmica, el procés acaba després del control de qualitat del producte final i l'envasament.  
Per a l'obtenció d'un color ceràmic, després de la mescla se sotmet a un procés de calcinació amb una mòlta posterior que es pot efectuar per via seca o per via humida.  
Si la mòlta es realitza per via seca, s'envasa el producte, després del control de qualitat final. En canvi, si la mòlta es fa per via humida, el procés continua amb un filtratge, assecatge i micronització. Finalment, es realitza el control de qualitat del producte final i l'envasament.